Kleppon

Kleppon èkennal mènangka onde-onde (è lowar jhâbâ) iyâ arèya padâna jhâjhân otabâ kakanan kona tuap sè èkaghâbây ḍâri teppong plotan sè èpabunter, èyessè'èh ghulâ mèra, bân ètaburi èyattassa nyèor parot sampè' kettel. Kakanan rèya tamaso' jhâjhânan pasar rèya èkenal bânni ghun neng Indonèsia, tapè jhughân è naghârâ tetangghâ, samacem Malaysia,  Singapura, Filipina, dan Brunei Darussalam.

 Nyama 
Kleppon èkennal ḍâlem bânnya' nyama è luwar jhâbâ. Orèng-orèng Bengkulu, Sulawèsi Tenggara, bân Sumatra Bârâ' ompamana, ngennal kleppon mènangka "ondè-ondè", namong ondè-ondè sè èbhâluri wijèn bân aèssè kacang ijo èghiling ngangghuy cara kona ta' èkennal è kennengan kasebbhut. Carana nyebbhut kleppon mènangka ondè-ondè dhâddhi maposang otabâ kabhingungan è kalangan orèng-orèng jhâbâ, sabâb orèng-orèng ka'dissa jhughân tao kakanan laèn sè èsebbhut ondè-ondè, ghânika bola-bola teppong plotan aèssè kacang ijo sareng taburân wijèn è lowarra.

Orèng-orèng Sambas, Kalimantan Bârâ', nyebhut kleppon mènangka kelapon pancit, laèn ḍâri ghânika orèng-orèng Banjar taona mènangka kalalapun otabâ kelelepon. Kleppon è Lombo' èsebbhut kelepon kecerit, oca' kecerit andi' artè "mebbher"  otabâ mebbher è dâlem colo'. Bhidhâ sareng kleppon biasana sè abentu' bunter, kleppon khas lombo' rèya bento'en lonjhong. 

Sombher